Vladímír Kara-Múrza

Vladímír Vladímírovítsj Kara-Múrza (rússneska: Владимир Владимирович Кара-Мурза) (f. 7. september 1981) er rússnesk-breskur aðgerðasinni, blaðamaður og rithöfundur. Hann er varaformaður samtakanna Opið Rússland og berst fyrir lýðræði í Rússlandi. Hann hefur leikstýrt tveimur heimildarmyndum They Chose Freedom um sovéska andófsmenn og Nemtsov um Borís Nemtsov, rússneskan stjórnarandstæðing sem var myrtur. Kara-Múrza var aðstoðamaður Nemtsov árin 2000-2003 á rússneska þinginu.

Kara-Múrza var handtekinn í apríl 2022 fyrir andóf gegn stríði Rússlands gegn Úkraínu. Hann var fangelsaður og dæmdur í 25 ára fangelsi.Rússneskur stjórnarandstæðingur í 25 ára fangelsi RÚV, sótt 16. október 2025 Kara-Múrza var látinn laus í fangaskiptum í ágúst 2024. Áður hafði hann lifað af tvær eitranir.

Kara-Múrza tók þátt í friðarráðstefnu í Reykjavík haustið 2025.Eina tryggingin fyrir langtímafrið og öryggi í Evrópu er lýðræðislegt Rússland RÚV, sótt 16. október 2025

Tilvísanir

Flokkur:Rússneskir blaðamenn
Flokkur:Rússneskir stjórnmálamenn
Flokkur:Pulitzer-verðlaunahafar